als_Latn dik_Latn sag_Latn
Në Ditën e Tokës, NASA u kërkoi njerëzve nga e gjithë bota që të bënin një ‘selfie’ (një foto e bërë nga vetë personi nëpërmjet kamerës së telefonit) dhe t’ua dërgonin atyre për një projekt të veçantë.
Këto foto njerëzit duhet t’i postonin në rrjetet sociale duke përdorur hashtagun #GlobalSelfie dhe t’i përgjigjen pyetjes, “Në cilin vend të Tokës je tani?” Njerëzit shkruan vendndodhjet e tyre në një letër dhe i postuan fotot në Twitter, Instagram, Flickr, Facebook dhe Google+.
‘Selfie-t’ janë postuar nga njerëz në çdo kontinent, 113 shtete dhe rajone, nga Antarktida në Jemen, Grenlandë në Guatemala, dhe nga Pakistani në Peru.
Më shumë se 50 mijë foto u dërguan, por sipas NASA-së disa nuk mund të përdoreshin. Fotot e përzgjedhura janë kthyer në një imazh të vetëm 3.2 megapikselë. “Global Selfie”, siç e quan NASA, është një imazh që tregon se si dukej planeti nga hapësira në Ditën e Tokës, më 22 prill.
Mozaiku “Global Selfie” është projektuar për të ndërgjegjësuar njerëzit në mbrojtjen e mjedisit dhe për t’u njohur me punën e vazhdueshme të agjencisë së hapësirës për të mbrojtur plantin tonë.
(Herë të lexuara: 414)
als_Latn als_Latn als_Latn als_Latn als_Latn als_Latn